PANASZ, BEJELENTÉS, ÉSZREVÉTEL, EGYÉB KÉRELEM
közterület-felügyelői intézkedéssel szemben vagy intézkedés elmaradása miatt, 

illetve a Közterület-felügyeleti Iroda feladatellátását érintő egyéb okból
Kérjük, figyelmesen olvassa el a következő tájékoztatót!
Panasz I.: A közterület-felügyeletről szóló 1999. évi LXIII. tv. lehetővé teszi azt, hogy ha közigazgatási hatósági, vagy szabálysértési jogorvoslati eljárás még nem indult, a közterület-felügyelői intézkedéssel szemben az érintett panasszal élhet. Panaszát megküldheti postai úton a 1092 Budapest, Bakáts tér 14. postacímre, email-ben a kozter@ferencvaros.hu email címre vagy leadhatja személyesen 1092 Budapest, Bakáts tér 14. szám alatt található Ügyfélszolgálaton ügyfélfogadási időben.
Panasz II: A 2023. évi XXV. törvényben meghatározott panasz („olyan kérelem, amely egyéni jog- vagy érdeksérelem megszüntetésére irányul, és elintézése nem tartozik más - így különösen bírósági, közigazgatási - eljárás hatálya alá. A panasz javaslatot is tartalmazhat”), vagy közérdekű bejelentés („olyan körülményre hívja fel a figyelmet, amelynek orvoslása vagy megszüntetése a közösség vagy az egész társadalom érdekét szolgálja. A közérdekű bejelentés javaslatot is tartalmazhat”) kivizsgálására a Budapest Főváros IX. kerület Ferencvárosi Polgármesteri Hivatal Közterület-felügyeleti Irodája jogosult. Az ügyintézési határidő 30 nap. 
Felülvizsgálati kérelem szabálysértés esetén: A 2012. évi II. törvény 99/A. §-a értelmében a helyszíni bírsággal, vagy a járművezető távollétében kiszabott helyszíni bírsággal szemben felülvizsgálati kérelemmel élhet. Ennek elbírálására a Közterület-felügyeleti Iroda, mint a bírságot kiszabó szerv jogosult. A felülvizsgálati kérelem indoka lehet pl.: az elkövetett cselekmény nem volt szabálysértés, az intézkedést foganatosító személy nem volt közterület-felügyelő, egyéb büntethetőséget kizáró ok, a jogszabályban előírttól eltérő összegű bírság került kiszabásra. Amennyiben a felülvizsgálati kérelme megalapozott, a Közterület-felügyeleti Iroda jogosult az intézkedésről szóló döntést visszavonni vagy módosítani. A felülvizsgálati döntés ellen nincs helye jogorvoslatnak! Az ügyintézési határidő 15 nap. 
Helyszíni bírság (szabálysértés és közigazgatási bírság): Amennyiben az Ön jelenlétében kiszabott helyszíni bírságnyomtatványt aláírta, az azt jelenti, hogy a jogsértés tényét elismerte és az intézkedést tudomásul vette, azt nem vitatta. A tudomásul vett intézkedések esetén nincs helye jogorvoslatnak! 
Iratbetekintési kérelem:  
Tájékoztatom, hogy Ön jogosult – amennyiben Önt érintő közterület-felügyelői intézkedésről van szó – az adatvédelmi előírások figyelembevételével a keletkezett dokumentumokba betekinteni, azokról fénymásolatot kérni. Az iratbetekintési kérelem esetén kérem jelölje meg, hogy mely elérhetőségét tekinti kapcsolattartási elérhetőségnek, melyen a Közterület-felügyleti Iroda munkatársa fel fogja venni Önnel a kapcsolatot egyeztetés céljából.
Az ügyintézés meggyorsítása érdekében kérjük, hogy az alábbi adatokat olvashatóan, nyomtatott betűkkel töltse ki! 

